చెలికాని రామారావు
1952 లో జరిగిన ఎన్నికలలో కాకినాడ పార్లమెంటు నియోజకవర్గం నుంచి కమ్యూనిస్టు పార్టీ ఆఫ్ ఇండియా అభ్యర్థిగా పోటీచేసి గెలుపొందారు. అనారోగ్యంతో శానిటోరియంలో ఉన్న రామారావుగారు ప్రచారంలో పాల్గొనక పోయినా ఆ ఎన్నికలలో మొసలికంటి తిరుమలరావు, బులుసు సాంబమూర్తి మొదలైన హేమాహేమీలపై విజయం సాధించారు. శ్రామికజన పక్షపాతిగా ఆయన తనవాణిని లోక్ సభలో సమర్ధవంతంగా వినిపింపచేశారు. సభ దృష్టికి ఆయన తీసుకువచ్చిన ఎన్నోసమస్యలకు సంబంధించి పండిట్ నెహ్రూ వంటి ప్రముఖుల ప్రశంసలు అందుకున్నారు. 1956లో లోక్ సభ స్పీకర్ అనంతశయనం అయ్యంగార్ నాయకత్వంలో చైనా పర్యటించిన అధికార ప్రతినిధివర్గంలో సభ్యునిగా డాక్టర్ చెలికాని చైనా అధ్యక్షుడు మావోతో సహా ముఖ్యనాయకులందరినీ కలిసి చర్చలు జరిపారు.
నలమడ ఉత్తమకుమార్ రెడ్డి
ఉత్తం కుమార్ రెడ్డి మూడు సార్లు ఆంధ్రప్రదేశ్ శాసనసభకు ఎన్నికైనాడు. అతను 2009 ఆంధ్రప్రదేశ్ శాసనసభకు హుజూర్ నగర్ నియోజకవర్గం నుండి ఎన్నికయ్యాడు. అతను 2004 శాసనసభ ఎన్నికలలో కోదాడ శాసనసభ నియోజకవర్గం నుండి ఎన్నికయ్యాడు. 1999 లో భారత సార్వత్రిక ఎన్నికలలో కోదాడ అసెంబ్లీనియోజకవర్గం నుండి గెలుపొందాడు. అతను శ్రీకృష్ణ కమిటీ పై అప్పటి కేంద్రమంత్రి చిదంబరం అధ్యక్షతలోజరిగిన చర్చా కార్యక్రమంలో భారత జాతీయ కాంగ్రెస్ తరపున పాల్గొన్నాడు. అతను తెలంగాణ రాష్ట్ర ప్రదేశ్ కమిటీ అధ్యక్షునిగా 2015 నుండి పనిచేస్తున్నాడు.